มีเพศสัมพันธ์ระหว่างมีประจำเดือน บอกแฟนหนุ่มถ้าคุณเรียนอยู่มัธยมปลายหรือโตกว่านั้น บอกแฟนหนุ่มที่เรียนอยู่ชั้นมัธยมต้น
คุณสามารถมีเพศสัมพันธ์ระหว่างมีประจำเดือนได้ แม้ว่ามันอาจจะเลอะเทอะนิดหน่อย ผู้ชายบางคนอาจจะขยะแขยงเล็กน้อย แต่บางคนก็ไม่สนใจ แต่คุณต้องคิดด้วยว่า คุณ รู้สึกอย่างไร ยิ่งถ้าคุณไม่อยากให้เขาสัมผัสตัวคุณในช่วงที่มีประจำเดือน รอสักหน่อยอาจจะดีกว่า  ถ้าคุณอยากมีเซ็กส์แต่ไม่แน่ใจว่าเขาจะรู้สึกอย่างไร ลองพูดว่า : "ฉันอยากมีเซ็กส์แต่ตอนนี้มีประจำเดือนอยู่ คุณว่ายังไงดี" อย่ารู้สึกกดดันว่าต้องทำอะไรที่คุณไม่อยากทำ หากคุณรู้สึกกดดันขึ้นมา ถ้าคุณไม่อยากมีเซ็กส์เต็มรูปแบบ คุณก็ยังทำอย่างอื่นได้ เช่น เล้าโลมหรือแค่นัวเนียกันเฉยๆ คุณสามารถตั้งครรภ์ระหว่างมีประจำเดือนได้ เป็นความเชื่อผิดๆ ที่มีมาอย่างยาวนานว่าถ้ามีเซ็กส์ช่วงมีประจำเดือนจะไม่ตั้งครรภ์ ซึ่งไม่จริงเลย อสุจิมีชีวิตอยู่ในร่างกายผู้หญิงได้ถึง 5 วัน และถ้าคุณเกิดตกไข่ (ร่างกายปล่อยไข่ออกมา) เร็วกว่าปกติเล็กน้อย มันอาจจะเกิดการปฏิสนธิได้ แม้ว่าโอกาสตั้งครรภ์จะมีน้อยในช่วงที่คุณมีประจำเดือน แต่โอกาสในการติดโรคติดต่อทางเพศสัมพันธ์นั้นมีสูงกว่าปกติ เพราะมีของเหลวจากร่างกายออกมามากกว่าเดิม (และโรคติดต่อทางเพศสัมพันธ์ก็จะพบในของเหลวที่ออกมาจากร่างกายอย่างอสุจิ ตกขาว และเลือดประจำเดือน) ทำให้แพร่โรคติดต่อทางเพศสัมพันธ์ได้ง่ายกว่า เพื่อไม่ให้ผ้าปูที่นอนเปรอะเลือด วางผ้าขนหนูไว้บนเตียงและวางทิชชู่ไว้ใกล้ๆ เผื่อคุณต้องใช้เช็ดหลังจากนั้น คุณอาจจะอาบน้ำฝักบัวด้วยกันด้วยก็ได้ เนื่องจากน้ำไหลนั้นสามารถจำกัดรอยเลอะเทอะต่างๆ ได้ คุณไม่ต้องอธิบายในเชิงการแพทย์หรือพรรณาให้เห็นภาพมากเกินไป ไม่ต้องบอกว่าประจำเดือนไหลเยอะแค่ไหนหรืออะไรทั้งนั้น เพราะเป็นไปได้ว่าเขาน่าจะเคยเรียนเพศศึกษาและเคยมีแฟน (หรือพี่สาว/น้องสาวหรือเพื่อนสนิทผู้หญิง) ที่เคยพูดเรื่องนี้มาก่อนแล้ว เพราะฉะนั้นมันไม่น่าจะเป็นเรื่องใหญ่อะไร  พูดธรรมดาๆ ว่า "นี่ ประจำเดือนฉันเพิ่งจะมานะ อารมณ์ไม่ค่อยดีเท่าไหร่" หรืออาจจะพูดว่า "อ่อ มีวันนั้นของเดือนน่ะ" แล้วเขาอาจจะเข้าใจเลยก็ได้ บางครั้งคู่รักก็อาจจจะมีรหัสลับน่ารักๆ หรือตลกๆ ไว้เรียกเวลาที่คุณมีประจำเดือน เพราะฉะนั้นเวลาที่คุณบอกเขาว่า "สัปดาห์นี้ป้าแดงมาเยี่ยมจ้า" เขาก็จะรู้ทันทีว่าเกิดอะไรขึ้น แม้ว่าแฟนหนุ่มของคุณจะไม่รู้เรื่องกลไกประจำเดือนมากนัก แต่เขาก็อาจจะรู้ว่ามันเป็นช่วงเวลาที่ไม่ค่อยโอเคเท่าไหร่สำหรับผู้หญิงบางคน แฟนหนุ่มเขาห่วงคุณ เพราะฉะนั้นเขาอาจจะอยากรู้ว่าเขาจะช่วยให้คุณรู้สึกดีขึ้นได้อย่างไร ถ้าประจำเดือนทำให้คุณเหนื่อยและปวดท้อง ขอให้เขานอนเล่นบนโซฟากับคุณตอนที่คุณเอาแต่ดูทีวีทั้งวันพร้อมกับกินไอศกรีม  ถ้าคุณปวดท้องประจำเดือน ขอให้แฟนหนุ่มนวดหลังหรือหน้าท้องเพื่อให้บรรเทาอาการปวดได้บ้าง บอกให้เขารู้ว่าคุณไวต่อการสัมผัสในช่วงนี้มากเป็นพิเศษ เขาอาจจะพยายามทำให้คุณรู้สึกดีขึ้นด้วยการกอดหรือการสัมผัสแบบอื่นๆ และมันก็ยุติธรรมดีที่จะให้เขารู้ว่า คุณไม่อยากให้เขาสัมผัสคุณในช่วงมีประจำเดือนจริงๆ ถ้าคุณอยากอยู่คนเดียวมากกว่าเวลาที่คุณมีประจำเดือน คุณสามารถบอกเขา (ดีๆ) ได้ว่า แค่ปล่อยให้คุณอยู่คนเดียวก็ถือว่าช่วยได้มากแล้ว ถ้าเขาไม่สามารถรับความจริงที่ว่าคุณมีประจำเดือนได้ เขาก็อาจจะยังไม่เหมาะเอามาทำแฟน และเขาก็ไม่มีวุฒิภาวะมากพอที่จะมีเซ็กส์ด้วย อย่างแน่นอน ถ้านั่นเป็นสิ่งที่คุณกำลังคิดหนักอยู่ มาถึงจุดนี้ผู้ชายควรจะยอมรับว่าประจำเดือนเป็นเรื่องปกติในชีวิตผู้หญิงได้แล้ว และสิ่งที่ดีที่สุดที่เขาจะทำได้ก็คือการช่วยเหลือคุณ สำหรับเรื่องที่เป็นส่วนตัวสุดๆ การจะเล่าเรื่องส่วนตัวมากๆ ให้คนที่เราไม่ได้รู้จักมานานสักเท่าไหร่อาจไม่ค่อยเหมาะสมนัก ผู้ชายในวัยนี้ของชีวิตไม่ได้มีวุฒิภาวะสักเท่าไหร่ และถ้ามันทำให้เขารู้สึกอาย สับสน หรืออึดอัด เขาก็อาจจะไม่รู้ว่าจะตอบโต้อย่างไรดี  ถ้าคุณคบกันมาสักพักแล้วและคุณก็รู้สึกว่าตัวเองรู้จักเขาค่อนข้างดี คุณอาจจะพูดขึ้นมาเหมือนพูดเรื่องทั่วไปก็ได้ ไม่จำเป็นต้องทำให้มันดูเป็นเรื่องใหญ่ เพราะจริงๆ แล้วมันก็ไม่ใช่เรื่องใหญ่เลยสักนิด! ลองนึกดูว่าที่ผ่านมาเขาเคยมีปฏิกิริยากับช่วงเวลาอื่นๆ ที่น่ากระอักกระอ่วนพอๆ กันอย่างไร เขาสติแตกไปเลย ทำให้คุณขายหน้า หรือบอกเพื่อนๆ เขาทุกคนหรือเปล่า ถ้าเป็นอย่างนั้นไม่ต้องบอกก็ได้ ถ้าบอกไปแล้วจะมีผลต่อความสัมพันธ์ของคุณหรือไม่ คุณปวดท้องประจำเดือนมากจนไปไหนมาไหนกับเขาไม่ได้หรือเปล่า อารมณ์คุณเหวี่ยงสุดๆ และพูดไม่ดีใส่เขาหรือเปล่า ถ้าเป็นอย่างนั้นการบอกให้เขารู้เป็นนัยๆ ก็อาจเป็นเรื่องที่ดี เขาจะได้รู้ว่ามันไม่เกี่ยวกับเขา ถ้ามันไม่ได้มีผลกับความสัมพันธ์ของคุณ ก็อยู่ที่คุณจะเลือกเลยว่าคุณอยากบอกเขาหรือไม่อยากบอก คุณจะเก็บไว้เป็นเรื่องส่วนตัวก็ได้ ไม่เป็นไรเลย หรือถ้าคุณอยากจะบอกเขาตรงๆ ก็บอกเลย เพราะเป็นไปได้ว่าเขาจะไม่รู้เลยว่าคุณพูดถึงอะไร และความเข้าใจผิดอาจทำให้อะไรๆ กระอักกระอ่วนโดยไม่จำเป็น ถ้าคุณเลือกที่จะบอกเขา ใช้ภาษาที่ชัดเจนแต่แน่ใจว่าเขาจะรู้ว่ามันเป็นเรื่องส่วนตัวที่คุณเลือกที่จะบอกเขา พูดประมาณว่า "ฉันรู้ว่าอาทิตย์นี้ฉันขี้หงุดหงิดมาก แต่จริงๆ แล้วคือตอนนี้ฉันมีประจำเดือน บางทีฉันก็เลยอ่อนไหวง่ายไปหน่อย ฉันแค่อยากให้เธอรู้ว่าตอนนี้ฉันเป็นอะไร ฉันขอร้องไม่ให้เธอบอกใครนะ" ประจำเดือนเป็นเรื่องที่ค่อนข้างจะลึกลับและน่ากลัวสำหรับผู้ชาย เขาอาจจะหน้าแดงและพูดว่า "อ๋อ เหรอ โอเค" และไม่พูดเรื่องนี้อีกเลย แต่มันไม่โอเคเลยถ้าเขาล้อคุณหรือพูดว่ามันน่าขยะแขยง แต่คุณก็ไม่ควรเก็บมาใส่ใจ เพราะว่าการที่เขาทำตัวเหมือนเด็กไม่รู้จักโตนั้นมันเป็นปัญหา ของเขา ไม่ใช่เรื่องผิดแปลกอะไรที่คุณจะมีประจำเดือนและประจำเดือนของคุณก็ไม่ได้น่าขยะแขยงด้วย จริงๆ แล้วมันคือสิ่งที่บอกว่าคุณแข็งแรงสมบูรณ์ดีต่างหาก  คุณอาจจะอธิบายข้อเท็จจริงให้เขาฟังดีๆ ก็ได้ว่าประจำเดือนคืออะไรและบอกว่าผู้หญิงเกือบทุกคนบนโลกใบนี้ก็มีประจำเดือนกันทั้งนั้น แม้แต่ดาราสาวที่เขาคิดว่าฮ็อตสุดๆ และโฆษกหญิงที่คุณทั้งคู่ต่างชื่นชม ถ้าเขาหยาบคายใส่คุณจริงๆ ก็ใช้คำพูดตอกกลับเอาให้หงายไปเลย บอกเขาว่าการที่คุณมีประจำเดือนก็เพราะว่าคุณเป็นผู้หญิง และคุณก็ชักไม่แน่ใจแล้วว่าคุณจะคบกับคนที่ทำตัวเป็นเด็กน้อยอย่างนี้ได้หรือเปล่า หรือไม่ก็บอกเขาไปว่า จริงๆ แล้วคุณไม่ได้มีประจำเดือนหรอก แค่ใช้อ้างเพราะไม่อยากมีเซ็กส์กับเขาเฉยๆ
บอกแฟนหนุ่มว่าคุณมีประจำเดือนและคุยกันว่าคุณทั้งคู่สบายใจที่จะทำอะไร. อย่าลืมป้องกัน: วางผ้าขนหนูรองไว้เพื่อให้เลอะเทอะน้อยลง. บอกเขาไปตรงๆ. บอกแฟนหนุ่มว่าเขาจะช่วยคุณได้อย่างไร. คิดเสียว่ามันเป็นวิธีที่ดีที่จะกำจัดผู้ชายไม่รู้จักโตออกไปจากชีวิต. ดูว่าคุณคบกันมานานแค่ไหนแล้ว. นึกดูว่าทำไมคุณถึงอยากบอกเขา. อย่าใช้คำอ้อมๆ และใช้คำอื่นๆ ที่ฟังดูดีกว่า "ป้าแดง" "วันแดงเดือด" หรือ "วันนั้นของเดือน" แทนคำว่าประจำเดือน. อย่ารู้สึกแย่ถ้าเขาเลิกคุยเรื่องนี้.
https://www.wikihow.com/Tell-Your-Boyfriend-You-Have-Your-Period https://www.wikihow.com/Tell-Your-Boyfriend-You-Have-Your-Period https://www.wikihow.com/Tell-Your-Boyfriend-You-Have-Your-Period
Hooking Up While on Your Period Telling Your Boyfriend When You're in High School or Older Telling Your Boyfriend Junior High